BIZTONSÁGOS ÚSZÁS
Vízminták foszfát- és nitrát-tartalmának meghatározása

(Eredeti cím: SAFE SWIMMING

Measuring phosphates and nitrates in water)

Összefoglalás
Ebben a projektben a csoportnak a víz nitrát- és foszfátszennyezésének fokát kell meghatároznia. A nitrát és a foszfát vízoldható ionok, amelyek az algák és egyéb vízinövények túlzott növekedését okozzák. Ezek az ionok műtrágyázással vagy régi típusú, foszfáttartalmú mosóporokkal kerülhetnek a természetes vizekbe. A csoportnak meg kell határoznia a nitrát- és foszfáttartalmat és levonnia a következtetést, hogy a víz használható-e úszásra, ill. fürdésre. A projekt során a pénzügyi és anyagi erőforrások kezelésére vonatkozó feladatokat is meg kell oldani.

Feladatcsoport típusa
D
Ez a feladatcsoport a következő kompetenciák fejlesztésében segít:

· Természettudományos ismeretek alkalmazása a problémamegoldás során

· Csapatmunkával kombinált problémamegoldás
· Pénzügyi és anyagi erőforrások kezelése
Mérési technikák
Spektrofotometria (látható fény tartományban)

Fluoreszcencia spektrofotometria

Alkalmazási terület

Környezetvédelem (természetes vizek)

Idő

· Szaktantermi foglalkozás - gyakorlat:
305 perc

· Szaktantermi foglalkozás - elmélet:
  70 perc

· Tantermen kívül:



  40 perc

StandardBase szabványvizsgálatok

Determination of phosphate in diet Coca Cola using visible spectroscopy

StandardBase mérési technikák
UV-VIS spectrophotometry

Egyéb források
Technomatch, Emmen, Netherlands; www.technomatch.nl

http://www.umanitoba.ca/institutes/fisheries
http://www.standardbase.com
Diák feladatleírás
BIZTONSÁGOS ÚSZÁS

Vízminták foszfát- és nitrát-tartalmának meghatározása

(Eredeti cím: SAFE SWIMMING

Measuring phosphates and nitrates in water)

Sok országban vannak olyan tavak, csatornák, medencék, amelyeknek gyönyörű zöld színe van. Nagyon nagy a kísértés arra, hogy ússzunk bennük, hiszen azt képzetet keltik, mint a zöldszínű óceán. Vajon a zöld víz „óceán-víz” vagy a tápanyagok jelenléte miatt nagyon gyorsan növekedő zöld vízi növények okozzák a zöld színt?

Tegyük fel, hogy egy olyan laboratóriumban dolgozol, amely rendszeresen ellenőrzi, hogy a természetes vizek alkalmasak-e úszásra. A helyi lapban megjelent egy cikk, amelyben a riporter megkérdőjelezi egy kis folyócska vízminőségét, amelyben te is gyakran szoktál úszni. A közeli „Zöld Oázis” nevű kempingben nyaraló emberekben aggodalmat kelt ez a negatív sajtóvisszhang és a víz gyanús zöld színével kapcsolatos cikkek. A kemping tulajdonosa, Gregory Reen úr fölhív, mivel már gyermekkorod óta ismer és eszébe jutott, hogy egy laborban dolgozol. Megkér, hogy te és a csoportod vizsgáljátok meg a helyzetet és végezzétek el a szükséges elemzéseket. Ehhez azonban ki kell számítanotok az elvégzendő vízvizsgálatok teljes költségét is.

Rövid összefoglaló

1. Számítsátok ki minden egyes elvégzendő elemzés költségét (vegyszerek, személyi költségek és az épület bérleti díja) és a mérések elvégzése után vizsgáljátok meg, hogy realisztikusak voltak-e a becsült költségek!

2. Vizsgáljátok meg a víz minőségét annak nitrát-tartalma tekintetében két különböző analitikai módszerrel!

3. Hasonlítsátok össze a két nitrát-meghatározási módszert!

4. Határozzátok meg a víz foszfát koncentrációját!

5. Derítsétek ki, hogy a saját országotokban mennyi az úszásra, fürdésre alkalmas vizek maximálisan megengedett nitrát- és foszfát koncentrációja!

6. Vonjátok le a következtetést arra vonatkozólag, hogy a ti országotokban a vizsgált víz alkalmasnak minősíthető-e úszásra, ill. fürdésre!
Három csoportban fogtok dolgozni:

1. csoport: A vízminta foszfát-tartalmának meghatározása

2. csoport: A vízminta nitrát-tartalmának meghatározása UV-VIS spektroszkópiával

3. csoport: A vízminta nitrát-tartalmának meghatározása fluoreszcens spektroszkópiával

Elvégzendő vizsgálatok

A tanárotok fogja megmondani, hogy mikor kell elvégeznetek a méréseket.

Minden csoport

Feladat

Készítsetek tervet az összes elemzésről és biztosítsátok, hogy a szükséges felszerelés, műszer, és vegyszer rendelkezésetekre álljon!

Készítsetek egy listát:

· Az elemzésekhez szükséges vegyszerekről

· A vegyszerek áráról

· Az analízishez szükséges időről

· Az analitikusok átlagos órabéréről

· A műszerek bérlésének költségeiről

· A laboratórium/épület bérleti díjáról

Gyűjtsetek információt az alkalmazandó eljárásokról!

Osszátok el a három mérési módszerrel történő meghatározásokat az 1., a 2. és a 3. csoport között!

Beszéljétek meg a tervet a tanárotokkal (beleértve a kiválasztott eszközöket, műszereket és vegyszereket is)!

Minden gyakorlati feladat végzése előtt kockázatbecslést kell végezni.

1. csoport (foszfát-tartalom meghatározása VIS spektroszkópiával)
1. feladat

Alkalmazzátok a www.standardbase.com weboldalon található „Determination of phosphate in diet Coca Cola using visible spectrophotometry” című eljárást! Készítsétek el a foszfát törzsoldatot!
2. feladat

Vegyétek föl a kalibrációs görbét!
3. feladat

Számoljátok át a szükséges mennyiségeket (koncentrációkat) úgy, hogy a saját vízmintátok mérésére alkalmas kalibrációs görbét kapjatok! Végezzétek el a mérést a kalibrációs oldatsorozat tagjai és a minta esetében is!
2. csoport (nitrát-tartalom meghatározása VIS spektroszkópiával)
1. feladat

A „Tanulói adatlap: Nitrátion meghatározása vízmintában VIS spektroszkópiával” segítségével készítsétek el a nitrát törzsoldatot!
2. feladat

Vegyétek föl a kalibrációs görbét!
3. feladat

Számoljátok át a szükséges mennyiségeket (koncentrációkat) úgy, hogy a saját vízmintátok mérésére alkalmas kalibrációs görbét kapjatok! Végezzétek el a mérést a kalibrációs oldatsorozat tagjai és a minta esetében is!

3. csoport (nitrát-tartalom meghatározása fluoreszcencia fotometriával)
1. feladat

A „Tanulói adatlap: Nitrátion meghatározása vízmintában fluoreszcencia fotometriával” segítségével készítsétek el a nitrát törzsoldatot!
2. feladat

Vegyétek föl a kalibrációs görbét!
3. feladat

Számoljátok át a szükséges mennyiségeket (koncentrációkat) úgy, hogy a saját vízmintátok mérésére alkalmas kalibrációs görbét kapjatok! Végezzétek el a mérést a kalibrációs oldatsorozat tagjai és a minta esetében is!

Minden csoport
1. feladat

Számítsátok ki a költségeket a víz nitrát- ill. foszfát-tartalom meghatározására használt minden egyes analitikai módszer esetében!

2. feladat

Gyűjtsétek össze a 2. és a 3. csoportban a nitrát-tartalom meghatározások eredményeit és vessétek össze, hogy eldönthessétek melyik a legjobb módszer a mérés pontossága, ill. az eredmények megbízhatósága tekintetében!

3. feladat

Gyűjtsétek össze a víz foszfáttartalmának meghatározásakor mért eredményeket!

4. feladat

Összegezzétek a csoportok által a NO3- and PO43- meghatározások során kapott eredményeket és írjatok egy jelentést arról, hogy alkalmas-e az adott víz úszásra! Számítsátok ki a vízminta nitrát- és foszfáttartalom mérésének teljes költségét (előbbi esetében a fluoreszcenciás és a xilenolos módszerre is)!
Mérési eredmények
Írjatok egy beszámolót/jegyzőkönyvet az eredményeitekről és következtetéseitekről a laboratórium vezetője (azaz a tanárotok) számára! Használjátok az adataitokat annak alátámasztására, hogy melyik módszert javasolnátok a vízminta nitrát-tartalmának meghatározására, figyelembe véve a mérési módszerek pontosságát és érzékenységét! Írjatok egy jelentést a laboratórium vezetőjének és a kempingtulajdonosnak arról, hogy vajon alkalmas-e úszásra a vizsgált víz.
Önellenőrző feladatok diákoknak

Ehhez töltsétek ki a ProBase weboldalon található „Készségfejlesztés értékelése.doc” fájlt!
Tanulói adatlap: Nitrátion meghatározása vízmintában VIS spektroszkóiával
Alkalmazási terület
Ez a módszer víz nitrát-tartalmának meghatározására használható.

Alapelv
E módszer során xilenolt nitrálunk nitro-xilenollá. A nitro-xilenolt desztilláljuk és nátrium-hidroxid-oldatban nyeletjük el. A sárga oldat abszorbanciáját 430 nm hullámhosszon mérjük. A nitro-xilenol oldat színintenzitása arányos a minta nitrátion koncentrációjával.

Felszerelés
Berendezés

Műszerek:

· Kalibrált analitikai mérleg; pontosság= 0,1 mg

· UV/VIS spektrofotométer

Üvegeszközök és egyéb felszerelés
· 100 cm3 mérőlombik („A” osztályú)

· 500 cm3 mérőlombik („A” osztályú)

· Kalibrált pipetták ( 5, 10, 15, 20, 25 cm3)

· 300 cm3 csiszoltdugós Erlenmeyer lombik

· Desztilláló készülék
Vegyszerek
· 1-hidroxi-3,4-dimetilbenzol („xilenol”)
· Nátrium-nitrát
· Kénsav 98%

· Nátrium-hidroxid
Reagens oldatok
· Nátrium-nitrát törzsoldat, 0,1 mol NaNO3 /dm3
Mérjünk be 4.25 g reagens tisztaságú NaNO3–ot egy 500 cm3–es mérőlombikba. Oldjuk fel vízben, töltsük föl jelig és homogenizáljuk.

· Xilenol oldat

Mérjünk be 0,25 g reagens tisztaságú 1-hidroxi-3,4-dimetilbenzolt10 cm3 nátrium-hidroxid-oldatba. Az oldódási kb. 60 percet vesz igénybe.
· Kénsav-oldat; c(H2SO4) = 13 mol/dm3
Nagyon óvatosan, folytonos keverés közben öntsünk 720 cm3 tömény kénsavat 280 cm3 vízhez.

· Nátrium-hidroxid-oldat; c(NaOH) = 0,2 mol/dm3
Eljárás
A műszer előkészítése

A spektrofotométer hullámhosszát wolfram lámpa használatával ellenőrizhetjük 656.1 nm-nél.

A minta előkészítése

Pipettázzunk 10 ml vízmintát egy 300 cm3–es Erlenmeyer lombikba. Adjunk hozzá 2 cm3 xilenol reagenst és 40 cm3 kénsavat. Zárjuk le az Erlenmeyer lombikot a dugójával, rázzuk jól össze és hagyjuk állni 30 percig 20 ºC-on. Adjunk hozzá 100 cm3 vizet és desztilláljuk a nitro-xilenolt egy 100 cm3 kalibrált mérőlombikban lévő 10 cm3 NaOH-oldatba. Kb. 50 cm3 desztillátum gyűjtése után hagyjuk abba a desztillációt. Öblítsük ki a hűtőt 15 cm3 NaOH-oldattal, majd vízzel, amiket hozzáadunk a mérőlombik tartalmához. Töltsük fel vízzel a mérőlombikot jelig. Mérjük az abszorpciót 1 óra állás után 430 nm hullámhossznál. Készítsünk vakmintát az összes reagens fölhasználásával, de nátrium-nitrát nélkül. A hulladék külön kezelést nem igényel (a szokásos eljárással, a laboratóriumi gyűjtőben helyezzük el).
A kalibrációs görbe

Pipettázzunk 10, ill. 20 cm3 nátrium-nitrát törzsoldatot két különböző 100 cm3–es mérőlombikba, töltsük föl jelig desztillált vízzel és homogenizáljuk. Pipettázzunk mindkettőből 10-10 cm3 oldatot egy-egy Erlenmeyer lombikba és adjunk hozzá 2-2 cm3 xilenol reagenst és 40-40 cm3 kénsavat. Végezzük el mindegyikkel a minta előkészítésénél alkalmazott eljárást (a “Zárjuk le az Erlenmeyer lombikot…” szövegrésztől).

Számítások

Vegyük fel az intenzitást a koncentráció (mg/cm3) függvényében! A minta koncentrációja interpolációval határozható meg.
Az eredmények megadása

Az eredményt mg/cm3 mértékegységben kell megadni.
Tanulói adatlap: Vízminta nitrát-tartalmának meghatározása fluoreszcencia fotometriával
Alkalmazási terület
Ez a módszer víz nitrát-tartalmának meghatározására használható.

Alapelv
A fluoreszcein egy fluoreszcens molekula, ami 435 nm hullámhosszon gerjeszthető és 485 nm hullámhosszon sugároz (emittál). Nitrátot adva a fluoreszcein tartalmú oldathoz (tömény kénsav jelenlétében) lejátszódik a nitrát és a fluoreszcein reakciója, valószínűleg a “Solvent Orange 16” nevű anyagot létrehozva, ami már nem fluoreszkáló molekula (ld. az alábbi ábrát).

Felszerelés
Berendezés

Műszerek:

· Kalibrált analitikai mérleg; pontosság= 0,1 mg

· Fluoriméter, változtatható hullámhosszal

Üvegeszközök és egyéb felszerelés
· 50 cm3 mérőlombik („A” osztályú)

· 1000 cm3 mérőlombik („A” osztályú)

· Kalibrált pipetták (0,2; 0,4; 0,6 cm3)

· Kalibrált pipetták (1,0-5,0 cm3)

Vegyszerek

· Fluoreszcein nátrium sója

· Kálium-nitrát

· Kénsav 98%, p. a.
Reagens oldatok

· Kálium-nitrát törzsoldat, 0,2 mmol NO3- /dm3
Mérjünk be 0.2020 g of reagens tisztaságú KNO3–ot egy 1000 cm3–es mérőlombikba. Oldjuk fel vízben, töltsük föl jelig és homogenizáljuk.
· Dinátrium-fluoreszcein-oldat 5x10-4 mol/dm3
Oldjunk fel 0,0940 g dinátrium-fluoreszceint 500 cm3 kénsavban. Mindig frissen készített oldatot használjunk!

Eljárás
A műszer előkészítése

A spektrofotométert a használati utasítás szerint állítjuk be.

A minta előkészítése

Pipettázzunk 1-5 ml (maximum 0,005 mg nitrátot tartalmazó) vízmintát egy 50 cm3–es mérőlombikba. Töltsük fel a lombikot frissen készített dinátrium-fluoreszcein-oldattal. Mérjük a fluoreszcenciát 45 múlva (de 47,5 percnél nem később!) a 435 nm gerjesztési hullámhosszon és a 485 nm-es emissziós hullámhosszon.
A kalibrációs görbe

Pipettázzunk 0,2; 0,4 és 0,6 cm3 kálium-nitrát törzsoldatot 50 cm3–es mérőlombikokba és töltsük fel azokat jelig frissen készített dinátrium-fluoreszcein-oldattal.
A csak kénsavat tartalmazó fluoreszcein oldat esetében nullázzuk a műszert (állítsuk 0-ra), a legmagasabb nitrát koncentrációjú oldat esetében pedig 100-ra. Mérjük a fluoriméterrel a fluoreszcenciát minden kalibráló oldat esetében.
Számítsuk ki a nitrát tartalmat ppm-ben.

Számítások

Vegyük fel az intenzitást a koncentráció (mg/cm3) függvényében! A minta koncentrációja interpolációval határozható meg.

Az eredmények megadása

Az eredményt ppm-ben kell megadni.
Példa

	 Nitrátion koncentráció mg/L
	 Intensitás

	 0,00
	100

	 0,04
	66,1

	 0,08
	33,2

	 0,12
	1,30


A legkisebb négyzetek módszerével illesztett egyenesből:

	Függvény
	Y = -824.25 x +99.52

	Korrelációs együttható
	 0.99991


Minta
	
	VI (95%)

	Y érték
	X (számított)
	X (minimum)
	X (maximum)

	17,1
	0,10000
	0,09584
	0,10429

	17,4
	0,09964
	0,09548
	0,10392

	Átlag
	0,09982
	0,09566
	0,10410


Tanári útmutató
Rövid áttekintés a mérési feladat céljairól

A diákoknak ki kell választaniuk a költségek, pontosság és megbízhatóság tekintetében legjobb módszert, amit a laboratóriumuk a nitrát meghatározásra használhat. Ehhez szükségük van bizonyos természettudományos készségekre és ismeretekre, csoportban kell dolgozniuk, és hatékonyan kell kommunikálniuk.

A diákok megtanulják:

· Gyakorlati és elméleti tudásukat alkalmazni természettudományos probléma-megoldásra a spektroszkópia (UV_VIS) és a fluoreszcencia fotometria tárgykörében

· Megfigyelni, megmérni, analizálni és kiértékelni adatokat spektrofotometria tárgykörében

· Együttdolgozni másokkal és kezelni emberi kapcsolataikat

· A vízszennyezésről szóló jelentés írása révén kommunikálni

· Költségterv készítésével kezelni a rendelkezésre álló pénzügyi erőforrásokat.
Készségfejlesztés

A diákok harmada a xilenolos fotometriás módszerrel határozza meg a vízminta a nitrátion-tartalmát, a másik harmada a fluoreszcenciás nitrát-meghatározást hajtja végre, a harmadik harmada pedig a foszfátelemzést végzi el. Mindegyik meghatározás elvégzése után visszajelzést kell kapniuk az eredmények helyességét illetően. Megfelelő kérdések feltevésével kell gondolkodásra késztetni őket.

The completed report on the ‘best’ method for the determination of nitrate and a conclusion about the water quality could be used as assessment evidence.

A készségfejlesztés az adott oktatási forma esetében alkalmazott értékelési- és vizsgakövetelmények függvénye. A nitrátion-tartalom meghatározására használható “legjobb” módszerről írt jegyzőkönyv/beszámoló és a vízminőségről írt jelentés képezheti az osztályzatokban mért értékelés alapját.
Szervezés
A diákoknak tapasztalatokkal kell rendelkezniük a a spektroszkópia (UV_VIS) és a fluoreszcencia fotometria tárgykörében.

Javasolható, hogy a diákok csoportokban dolgozzanak

· a minimális csoportlétszám: 3 fő

· csoportok minimális száma: 3

Háromnál több csoport esetén: több csoport is végezheti ugyanazt a feladatot

Minden diáknak részt kell vennie a tervezésben, a gyakorlati munkában és a jegyzőkönyv/beszámoló/jelentés megírásában. A diákok számára biztosítani kell elegendő időt arra, hogy megoszthassák egymással és megvitathassák az eredményeiket a laboratóriumuk vezetőjének (azaz a tanáruknak) szóló jegyzőkönyv/beszámoló/jelentés megírása előtt.
Óraterv a tanároknak
Egy lehetséges megközelítés a következő:

· Tanári bevezető és az előzetes tudás ellenőrzése (kb. 30 perc)

· Csoportokba szervezve a diákok megvitatják és elosztják egymás között a feladatokat (15 perc)

· A gyakorlati munka elvégzése (kb. 305 perc)

· A csoportok összeülnek és megbeszélik az eredményeiket (kb. 25 perc)

· A jegyzőkönyv/beszámoló/jelentés megírása (40 perc)
Példa a költségterv készítésére
A diákok könnyebben el tudják készíteni a költségtervet, ha olyan számítógépes programot használnak hozzá, mint a Microsoft Excel.

A diákoknak össze kell hasonlítaniuk az elméletileg számított adatokat a tényleges költségekkel.
A táblázatot az alábbi példához hasonló módon szerkeszthetik meg:

	
	Ár

(€/kg)
	Szükséges mennyiség (kg)
	Költségek* (€)

	Vegyszerek
	
	
	

	Dinátrium-fluoreszcein
	140,00
	1,0 10-4
	0,014

	Kálium-nitrát
	25,00
	0,202.10-4
	0,005

	Kénsav
	10,00
	0,92
	9,20

	
	
	
	

	Bérleti díjak
	Ár (€/óra)
	Szükséges idő (óra)
	

	Berendezés
	50,00
	3
	150

	Épület bérleti díja és rezsi költség
	200,0
	3
	600

	Munkaóra
	50,00
	4
	200

	
	
	
	

	Teljes költség
	
	
	959.22


*Költség = egységár szorozva a szükséges mennyiséggel.

Gyakorlati tanácsok
· Felszerelés és vegyszerek 
Anyagok és CAS számaik
	Név
	CAS szám

	1-hidroxi-3,4-dimetilbenzol
	95-65-8

	Nátrium-nitrát
	7757-79-1

	Kénsav  98%
	7664-93-9

	Nátrium-hidroxid 
	1310-73-2

	Fluoreszcein nátrium sója
	518-47-8

	Kálium-nitrát
	7757-79-1


Készülékek
Műszerek
· UV/VIS spektrofotométer

· Kalibrált analitikai mérleg

· Fluoriméter, változtatható hullámhosszal
Üvegeszközök és egyéb felszerelés
· Desztilláló készülék
· 1000 cm3 mérőlombik („A” osztályú)

· 2x500 cm3 mérőlombik („A” osztályú)

· 2x50 cm3 mérőlombik („A” osztályú)

· Kalibrált pipetták (0,2; 0,4; 0,6, 5, 10, 15, 20, 25 cm3)

· Kalibrált pipetták (1,0-5,0 cm3)

· 100 cm3 mérőlombik („A” osztályú)

· 300 cm3 csiszoltdugós Erlenmeyer lombik

· Előkészítés
Minta

· Enyhén zöldes színű víz egy tóból

A vízmintát felhasználás előtt s zűrjük le!

· Nátrium-nitrát
Szárítsuk a mintát 140 °C-on 1 óra hosszat.
Fluoreszcencia és VIS fotometria
Azoknak a diákoknak, akik fluoreszcencia fotometriával akarnak nitrátion-tartalmat meghatározni, az értékelhető eredmény eléréséhez p.a. tisztaságú kénsavat kell használniuk.
A nitrát- és/vagy foszfátion tartalmú oldat (tavi vízminta) koncentrációjának a kalibrációs görbe közepére kell esnie.

A xilenol nátrium-hidroxid-oldatban való oldása körülbelül 60 percet vesz igénybe.
Megjegyzés: A foszfátion-tartalom meghatározással kapcsolatos gyakorlati tanácsokat a StandardBase weboldalról (www.standardbase.com) letölthető eljárás szövege tartalmazza.
Tesztfeladatok
Válaszd ki a helyes választ!

1.
A gerjesztési hullámhossz mindig alacsonyabb, mint az emissziós hullámhossz.
b. A gerjesztési hullámhossz mindig magasabb, mint az emissziós hullámhossz.

c. Az a.) és a b.) válasz is lehet igaz, az analizált anyag minőségének függvényében. 

d. A gerjesztési hullámhossz megegyezhet az emissziós hullámhosszal.

2.
Emisszió akkor történik, ha egy elektron átlép:


a. az első szinglet állapotból az alap szinglet állapotba

b. az első triplet állapotból az alap szinglet állapotba


c. az első triplet állapotból az alap triplet állapotba

d. az első triplet állapotból a második alapállapotba
3.
A kálium-nitrát törzsoldathoz szükséges kálium-nitrát (15,00 € /kg) ára:
a. 0,003 €

b. 0,03 €

c. 0,3 €

d. 0,0003 €
4.
Mennyi a profitráta (a személyi költségek százalékában), ha egy analízis ára 350 € és az

 
óradíj: € 50

általános (rezsi) költségek: a teljes költség 20 %-a


mintavételhez szükséges idő: 1,5 óra

analízishez szükséges idő: 2 óra

beszámoló megírása: 1 óra
a. 55,5

b. 129,6

c. 22,9
d. 5,55

A válaszokat pirossal írtuk a szövegbe.
Tesztfeladatok

Válaszd ki a helyes választ!

1.
A gerjesztési hullámhossz mindig alacsonyabb, mint az emissziós hullámhossz.

b. A gerjesztési hullámhossz mindig magasabb, mint az emissziós hullámhossz.

c. Az a.) és a b.) válasz is lehet igaz, az analizált anyag minőségének függvényében. 

d. A gerjesztési hullámhossz megegyezhet az emissziós hullámhosszal.

2.
Emisszió akkor történik, ha egy elektron átlép:


a. az első szinglet állapotból az alap szinglet állapotba

b. az első triplet állapotból az alap szinglet állapotba


c. az első triplet állapotból az alap triplet állapotba

d. az első triplet állapotból a második alapállapotba

3.
A kálium-nitrát törzsoldathoz szükséges kálium-nitrát (15,00 € /kg) ára:
e. 0,003 €

f. 0,03 €

g. 0,3 €

h. 0,0003 €

4.
Mennyi a profitráta (a személyi költségek százalékában), ha egy analízis ára 350 € és az

 
óradíj: € 50


általános (rezsi) költségek: a teljes költség 20 %-a


mintavételhez szükséges idő: 1,5 óra


analízishez szükséges idő: 2 óra


beszámoló megírása: 1 óra

e. 55,5

f. 129,6

g. 22,9

h. 5,55

